Zanga-zanga: Pillay ta soki Shugaba Morsi - BBC Hausa - News
Zanga-zanga: Pillay ta soki Shugaba Morsi
An sabunta: 1 ga Disamba, 2012 - An wallafa a 08:19 GMT
Kwamishinar kare hakkin dan adam ta Majalisar Dinkin Duniya, Navi Pillay
kwamishinar Hukumar Kare Hakkin dan adam ta Majalisar Dinkin Duniya, Navi Pillay ta soki shugaba Mohammed Morsi na Masar akan abubuwan da ya yi a kwanakin nan da suka tayar da wutar zanga-zangar kin jini gwamnati a kasar.
Sukar dai na zuwa ne yayin da ake cigaba da gudanar da zanga-zanga a tsakiyar birnin Alkahira domin nuna rashin amincewa da yadda aka gaggauta samar da sabon daftarin kundin tsarin mulkin kasar.
Kwamishinar ta ce karfin ikon da ya baiwa kansa da babu wata hukuma da zata iya sokewa ko da kuwa kotu ce, bai dace da dokokin kasashen duniya ba, kuma hakan zai iya haddasa tauye hakkin dan adam.
Mrs Pillay ta rubutawa shugaban Masar din takarda ne inda take gargadinsa da kada ya aikata kuskuren da tsohuwar gwamnatin kasar ta yi.
'Yan adawar Masar na zanga zanga kan tsarin mulkin Morsi
30 Nuwamba, 2012
Sauyi a kasashen Larabawa
Majalisar dokokin Masar ta amince da sabon daftarin tsarin mulki
Za a karashe aiki kan tsarin mulkin Masar nan bada jimawa ba
28 Nuwamba, 2012